钦定古今图书集成/明伦汇编/氏族典/第298卷 > 《廖用贤尚友录》 > 姜逢元
## 钦定古今图书集成/明伦汇编/氏族典/第298卷 > 《廖用贤尚友录》 > 姜逢元

按《浙江通志》：“逢元，字仲讱，馀姚人。万历癸丑进士，累迁国子司业。经筵进讲，得大体。壬戌，充会试同考官。
掌科惠世扬得一佳卷，知为所纠士也，欲抑之。逢元
曰：‘向疑其有弊而纠之，今赏其文而荐之，益见大公。
何疑乎？逆珰擅政，纂《三朝要典》，逢元为副总裁，章奏
邪正历然，每阁笔而叹。珰闻之曰：‘吾固知其为党人’’”
也，勒令闲住。崇祯初，起为詹事，升礼部尚书，与枚卜
者九，卒有沮之者。乞归，加太子太傅。